Беларускі дзяржаўны пэдагагічны ўнівэрсытэт імя Максіма Танка

**Беларускі дзяржаўны пэдагагічны ўнівэрсытэт імя Максіма Танка** (БДПУ) — установа вышэйшай адукацыі ў статусе ўнівэрсытэту (з 8 верасьня 1993). Месьціцца ў Менску (Беларусь). Ажыцьцяўляе падрыхтоўку выкладнікаў матэматыкі, хіміі, фізыкі, псыхалёгіі, геаграфіі і інш.

ВНУ узнагароджаная ордэнам Працоўнага Чырвонага Сьцяга за посьпехі ў падрыхтоўцы выкладніцкіх кадраў і навуковай дзейнасьці (1972), Ганаровым дзяржаўным сьцягам Рэспублікі Беларусь (1997). Уваходзіць, як сапраўдны чалец, у Эўразійскую асацыяцыю ўнівэрсытэтаў (красавік 2007).

БДПУ зьяўляецца першай пэдагагічнай навучальнай установай Менску (1914).

## Гісторыя
22 чэрвеня 1914 году міністар народнай асьветы Расейскай імпэрыі падпісаў загад пра заснаваньне Менскага настаўніцкага інстытуту. 21 лістапада 1914 году адбылося ўрачыстае адкрыцьцё Менскага настаўніцкага інстытуту. У 1918 годзе пастановай Усерасейскага зьезду дэлегатаў настаўніцкіх інстытутаў Менскі настаўніцкі інстытут набыў статус ВНУ і перайшоў на 4-рочны тэрмін навучаньня.

23 верасьня 1921 году Менскі інстытут народнай адукацыі ўвайшоў у склад Беларускага дзяржаўнага ўнівэрсытэту ў якасьці пэдагагічнага факультэту, з 28 ліпеня 1931 году Пэдагагічны факультэт БДУ вылучыўся ў самастойную адзінку — Беларускі дзяржаўны вышэйшы пэдагагічны інстытут. У 1936 годзе Менскаму дзяржаўнаму пэдагагічнаму інстытуту прысвоена імя А. М. Горкага, у 1995 годзе — імя Максіма Танка. У жніўні 1974 году фізыка-матэматычны факультэт быў разьдзелены на фізычны і матэматычны, але ў сакавіку 2015 году яны былі аб’яднаныя зноў.

8 верасьня 1993 году Менскі дзяржаўны інстытут атрымаў статус унівэрсытэту. У лютым 2006 году Геральдычная камісія зацьвердзіла сымболіку БДПУ.

З сакавіка 2003 году па сакавік 2014 году рэктарам зьяўляўся Пётар Кухарчык. 1 верасьня 2016 году былі адкрытыя Інстытут псыхалёгіі ды Iнстытут iнклюзiўнай адукацыі.

## Структура

### Факультэты
Зараз ва ўнівэрсытэце налічваецца 9 факультэтаў:
* Гістарычны факультэт
* Фізыка-матэматычны факультэт
* Факультэт дашкольнай адукацыі
* Факультэт прыродазнаўства
* Факультэт фізычнага выхаваньня
* Факультэт пачатковай адукацыі
* Філялягічны факультэт
* Факультэт сацыяльна-пэдагагічных тэхналёгіяў
* Факультэт эстэтычные адукацыі
### Інстытуты
* Інстытут псыхалёгіі
* Iнстытут iнклюзiўнай адукацыі
* Інстытут павышэньня кваліфікацыі і перападрыхтоўкі

### Вывучэньне польскай мовы
У другой палове 1990-х гадоў у Інстытуце замежных моў Беларускага дзяржаўнага пэдагагічнага ўнівэрсытэту праводзіліся заняткі польскай мовы. Ініцыятыва іх стварэньня зьявілася ў 1995 годзе. У тым самым годзе ўнівэрсытэт даў дазвол на сфармаваньне працоўнай групы, якая б займалася навучаньнем польскай і беларускай моў. Установа пачала супрацоўніцтва з Сілезскім ўнівэрсытэтам у Катавіцы, Польшча. У 2000 годзе 26 студэнтаў ВНУ ўпершыню атрымалі дыплёмы, якія дазвалялі ім выкладаць польскую мову. У пачатковы пэрыяд працы заняткаў малая колькасьць падручнікаў, абмежаваныя магчымасьці стажыровак і практыкі ў Польшчы зьяўляліся перашкодамі ў іх правядзеньні. Адсутнасьць адпаведных навуковых кадраў, перадусім спэцыялістаў з галіны польскай філялёгіі, а таксама адсутнасьць уступных іспытаў даводзілі да таго, што ўзровень навучаньня быў у той час нізкі для акадэмічных стандартаў, параўнальны з моўнымі курсамі. У 2001 годзе ўстанова атрымала падтрымку з боку дзеячаў Таварыства «Вспульнота польска» і Фонду «Дапамога палякам на ўсходзе», дзякуючы якім атрымалася адрэмантаваць паляністычную майстэрню, а таксама перадаць багаты мэтадычны кнігазбор і фільмы. Рамонт скончыўся 18 сьнежня 2001 году і значна палепшыў умовы працы выкладчыкаў і студэнтаў. У пазьнейшыя часы на настаўніцкую спэцыялізацыю па польскай мове ў Інстытуце замежных моў прымалася 25 асобаў, калі кандыдатаў было ў 6 разоў болей.

### Падраздзяленьні
# Студэнцкі турысцкі клюб «Гарызонт»

## Вонкавыя спасылкі
* Афіцыйны сайт
* Сайт турклюбу «Гарызонт»

## Крыніцы

## Літаратура
* 


Катэгорыя:Зьявіліся ў 1914 годзе